છેલ્લા બે દિવસથી પાસ કન્વીનર હાર્દિક પટેલની પત્રકાર પરિષદની રાહ જોવાતી હતી. પાસ અને કોંગ્રેસ વચ્ચે પાટીદાર અનામત મામલે થયેલ સમજૂતી અંગે આખરે બુધવારે સવારે હાર્દિક પટેલે પત્રકાર પરિષદ કરી અધિકૃત જાહેરાત કરી હતી. ત્યાર બાદ નાયબ મુખ્યમંત્રી નીતિન પટેલે પણ તાત્કાલિક પત્રકાર પરિષદ સંબોધતા હાર્દિક પટેલ, પાસ તથા કોંગ્રેસ પર આકરા પ્રહારો કર્યા હતા અને અનામત અંગેની કોંગ્રેસ તથા પાસ વચ્ચેની સમજૂતીને સોદાબાજી ગણાવી હતી. નીતિન પટેલની પત્રકાર પરિષદ દરમિયાન જ હાર્દિકે નીતિન પટેલને સંબોધીને બે ટ્વીટ પણ કર્યા હતા.